79. ΝΟΜΟΘΕΤ. ΔΙΑΤΑΓΜΑ υπ’ αριθ. 1110 της 31 Ιαν./5 Φεβρ. 1972 (ΦΕΚ Α΄ 22) Περί Διπλωματικών και Ειδικών Υπηρεσιακών Διαβατηρίων. Άρθρ.1.-Τα διπλωματικά διαβατήρια εκδίδονται υπό του Υπουργείου Εξωτερικών εις τα κάτωθι πρόσωπα: 1.Εις τους εν ενεργεία ανωτάτους λειτουργούς του Στρατιωτικού και Πολιτικού Οίκου της Α.Μ. του Βασιλέως. 2.Εις τον Πρωθυπουργόν, τα Μέλη της Κυβερνήσεως και τους Υφυπουργούς. 3.Εις τους τέως Πρωθυπουργούς. 4.Εις τους τέως Υπουργούς και Υφυπουργούς Εξωτερικών. 5.Εις τους υπαλλήλους των Γενικών θέσεων του Υπουργείου των Εξωτερικών. 6.Εις τους Ειδικούς Νομικούς Συμβούλους του Υπουργείου Εξωτερικών, ως και τους, κατά τας κειμένας διατάξεις οριζομένους επί «τιμή τοιούτους». 7.Εις τα πρόσωπα τα επιφορτισμένα υπό της Κυβερνήσεως με επίσημον αντιπροσωπευτικήν αποστολήν παρά ξένη Κυβερνήσει ή παρά διπλωματική συνδιασκέψει ή παρά συνδιασκέψει ή συνεδρίω ή Επιτροπή του Οργανισμού Ηνωμένων Εθνών και των ειδικευμένων αυτού οργανισμών ή του Δικαστηρίου Διεθνούς Δικαιοσύνης. 8.Εις τους επί τιμή Πρέσβεις. 9.Εις τον Αρχηγόν των Ενόπλων Δυνάμεων και τους Ακολούθους Πρεσβειών Αξιωματικούς Στρατού, Ναυτικού και Αεροπορίας. 10.Εις τους Προϊσταμένους των παρά ταις Πρεσβευταίς και Προξενικαίς Αρχαίς Γραφείων ετέρων Υπουργείων και Γραφείων Τουρισμού. 11.Εις έτερα πρόσωπα ανήκοντα εις το προσωπικόν των Πρεσβειών και τα οποία κατά την απόλυτον κρίσιν του Υπουργείου Εξωτερικών, δέον όπως ανακοινούνται παρά τη ξένη Κυβερνήσει ως διπλωματικοί υπάλληλοι. Ταύτα δέον όπως εκδίδωνται λίαν περιοριστικώς. 12.Εις τους διπλωματικούς ταχυδρόμους εφ’ όσον κατά την κρίσιν του Υπουργείου ούτοι θα έδει να εφοδιασθούν δια διπλωματικών διαβατηρίων. 13.Εις Έλληνας υπηκόους κατέχοντας ανωτάτας θέσεις ή απολαύοντας ειδικών προνομίων παρά τω Οργανισμώ Ηνωμένων Εθνών ή τω Οργανισμώ Βορειοατλαντικού Συμφώνου. Σελ. 92(β) Τεύχος     Σελ.      Εις τας ως άνω 1-11 κατηγορίας διπλωματικών διαβατηρίων περιλαμβάνονται και αι σύζυγοι, οι ανήλικοι υιοί και αι άγαμοι θυγατέρες των εν λόγω προσώπων. 14.Τα διαβατήρια του παρόντος άρθρου εκδίδονται ατελώς. Άρθρ.2.-Τα ειδικά υπηρεσιακά διαβατήρια, ατομικά ή ομαδικά εκδίδονται ατελώς υπό του Υπουργείου Εξωτερικών, εις τα κάτωθι πρόσωπα, μόνον εφ’ όσον είναι Έλληνες πολίται: 1.Εις τους Γενικούς Γραμματείς των Υπουργείων. 2.Εις τους μεταβαίνοντας εις το Εξωτερικόν επί αποστολή προς εκτέλεσιν υπηρεσίας του Κράτους ή όπως μετέχουν εις Συνέδρια ή εορτάς Κρατών, πόλεων ή ανωτάτων ιδρυμάτων ή εκθέσεις. 3.Εις εθνικάς αθλητικάς ομάδας προκειμένου αύται να μεταβούν εις το εξωτερικόν προς συμμετοχήν εις διεθνείς αθλητικούς αγώνας. 4.Εις τους διπλωματικούς ταχυδρόμους εις ους δεν χορηγείται διπλωματικόν διαβατήριον, συμφώνως τω άρθρ. 1. 5.Εις τους εμμίσθους διοικητικούς υπαλλήλους της Εξωτερικής υπηρεσίας, απάντων των Υπουργείων, εφ’ όσον χρόνον υπηρετούν εις το εξωτερικόν. 6.Εις τους εμμίσθους και αμίσθους υπαλλήλους ειδικών θέσεων του Υπουργείου Εξωτερικών είτε ούτοι υπηρετούν εις την Κεντρικήν Υπηρεσίαν, είτε εις το εξωτερικόν. 7.Εις τας συζύγους, ανηλίκους υιούς και αγάμους θυγατέρας των ως άνω υπό στοιχ. 5 και 6 κατηγοριών υπαλλήλων. 40.Α.α.79 Νομοθεσία Υπουργείου Εξωτερικών 8.Εις τους γονείς των υπηρετούντων εις το εξωτερικόν υπαλλήλων του Υπουργείου Εξωτερικών, εφ’ όσον συνοικούν μετ’ αυτών. 9.Εις τους συγγενείς μέχρι και δευτέρου βαθμού των υπαλλήλων του Υπουργείου Εξωτερικών, οι οποίοι μεταβαίνουν εις το εξωτερικόν ειδικώς προς επίσκεψιν των εις την αλλοδαπήν υπηρετούντων υπαλλήλων, εφ’ όσον άλλως δεν καθίσταται δυνατόν να ταξιδεύσουν. 10.Εις Έλληνας υπηκόους κατέχοντας ανωτέρας θέσεις παρά τω Οργανισμώ Ηνωμένων Εθνών ή τω Οργανισμώ Βορειοατλαντικού Συμφώνου ή παρά τοις ειδικευμένοις αυτών Οργανισμοίς, ή παρά Διεθνέσι Διακυβερνητικοίς Οργανισμοίς. Άρθρ.3.-1.Δι’ αποφάσεως του Υπουργού των Εξωτερικών καθορίζονται τα της ισχύος και θεωρήσεως των υπό του παρόντος προβλεπομένων διαβατηρίων. 2.Δια την έκδοσιν, παράτασιν ισχύος ή θεώρησιν εξόδου των Ειδικών Υπηρεσιακών διαβατηρίων, απαιτείται έγγραφον υπογεγραμμένον τουλάχιστον υπό του Γενικού Γραμματέως του Προϊσταμένου Υπουργείου των δια τούτων εφωδιασμένων υπαλλήλων, πλην των περιπτ. 6 έως 10 του άρθρ. 2 του παρόντος, δια τας οποίας αρμόδιον είναι το Υπουργείον Εξωτερικών. 3.Η θεώρησις των μεν διπλωματικών διαβατηρίων ενεργείται υπό της Κεντρικής Υπηρεσίας του Υπουργείου Εξωτερικών ή υπό των Ελληνικών Πρεσβευτικών Αρχών, των δε ειδικών υπηρεσιακών διαβατηρίων υπό της Κεντρικής Υπηρεσίας του Υπουργείου Εξωτερικών ή των Ελληνικών Πρεσβευτικών ή Προξενικών Αρχών, πάντοτε όμως τη προηγουμένη εγκρίσει της Κεντρικής Υπηρεσίας. 4.Δια την χορήγησιν ή θεώρησιν εξόδου ειδικών υπηρεσιακών διαβατηρίων εις τους δεσμευομένους στρατολογικώς, απαιτείται έγγραφον του Αρχηγείου Ενόπλων Δυνάμεων ή του οικείου Στρατολογικού Γραφείου επιτρέπον την αποδημίαν. Επιπροσθέτως εναπόκειται εις την κρίσιν του Υπουργείου Εξωτερικών να απαιτή την προσκόμισιν και ετέρων πιστοποιητικών κρινομένων αναγκαίων κατά περίπτωσιν. Άρθρ.4.-Οι δια διπλωματικών διαβατηρίων εφωδιασμένοι αποστερούνται τούτων, εάν κατά την κρίσιν του Υπουργού των Εξωτερικών ενήργησαν πράξεις απαδούσας προς τον τίτλον ή την ιδιότητα ή την αποστολήν των. Άρθρ.5.-Δια την χορήγησιν των διαβατηρίων του παρόντος εις ανήλικα τέκνα απαιτείται και συγκατάθεσις του πατρός ή του επιτρόπου. Άρθρ.6.-Πάσα γενική ή ειδική διάταξις αφορώσα εις τα διπλωματικά και ειδικά υπηρεσιακά διαβατήρια και αντιβαίνουσα εις τας διατάξεις του παρόντος καταργείται. Άρθρ.7.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 